Tisztelt Képviselő-testület!

A Megyei jogú városok Szövetségének Elnöke azzal a kéréssel kereste meg az önkormányzatot, hogy a képviselő-testület támogassa magyar kormány kényszerbetelepítés elleni intézkedéseit. Az előterjesztéshez csatolt felhívásban foglaltakkal egyetértünk. Kérem, hogy az előterjesztést megtárgyalni és elfogadni szíveskedjenek.

**Határozati javaslat**:

**………/2016. (……) KT határozat**

Nóráp Önkormányzat Képviselő-testülete megtárgyalta az előterjesztést, elutasítja a betelepítési kvótát. A kötelező betelepítési kvóta jogtalan, sérti a szuverenitást, növeli a bűnözés lehetőségét és a terrorveszélyt. A kvóta veszélyezteti kultúránkat és mindennapjaink biztonságát, vállalhatatlan terheket jelentene szociális, kulturális és oktatási rendszerünkre. Kérjük a kormányt, hogy minden lehetséges törvényes eszközzel akadályozza meg a migránsok beáramlását és a kötelező betelepítési kvótát, védje meg Magyarországot és magyar állampolgárokat.

**Határidő**: azonnal

**Felelős:** polgármester

Nóráp 2016. május 19.

Stankovics Ferenc

polgármester