Tisztelt Képviselőtestület!

Az önkormányzatnak a víziközmű-szolgáltatási ágazat 2016-2030. időszakra vonatkozó gördülő fejlesztési terve I. ütemében szereplő 2016. évre meghatározott felújítási és pótlási feladatait módosítani szükséges. A módosítás többlet költségvetési forrást nem igényel.

A módosítást a gördülő fejlesztési terv készítése óta bekövetkezett alábbi változások indokolják:

Terv készítése óta bekövetkezett változás miatt más víziközmű-fejlesztés megvalósítása kap elsőbbséget.

Az Sz04 víziközmű-rendszer 2016.évi jóváhagyott GFT-t az alábbiak szerint kívánjuk módosítani.

Sz04-B-36 Nórápi szennyvízelvezető rendszerhez tartozó átemelő szivattyúk cseréje

4 db 3.400 e Ft – elmarad.

Helyette az alábbi fejlesztéseket kívánjuk megvalósítani:

Megnevezés e Ft

* Pápakovácsi, Ilona u.szv.átemelő energia fejlesztés 400
* szennyvíztelep

kapcsolószekrény felújítása klímával felszerelve 200

légfúvók felújítása 2 db 700

recirkulációs szivattyú felújítása 80

* szennyvízelvezető hálózat átemelő szivattyúk felújítása 14 db 1.840
* házi beemelők felújítása 3 db 180

Módosítás utáni GFT:

Rendkívüli helyzetre: 94

Sz04-B-M1 Pápakovácsi Ilona u.szv.üzemelő energia fejlesztés 400

Sz04-B-M2 szennyvíztelep kapcsolószekrény felújítása,klímával felszerelve 200

Sz04-B-M3 szennyvíztelep légfúvók felújítása 2 db 700

Sz04-B-M4 szennyvíztelep recirkulációs szivattyú felújítása 80

Sz04-B-M5 szennyvízelvezető hálózat átemelő szivattyúk felújítása 14 db 1.840

Sz04-B-M6 házi beemelő szivattyúk felújítása 3 db 180

**Összesen: 3.494**

2016.év elején olyan nagyszámú azonnali megoldandó fejlesztési igény fogalmazódott meg az üzemeltetőtől, hogy felül kellett vizsgálni a 2016.évi GFT-t, mivel a felújítások, pótlások elvégzésére nincs többlet forrás, így csak feladat átcsoportosításával lehetséges a feladatok elvégzése, ezért szükségessé vált a 2016.évi GFT módosítása.

A módosítási kérelmet a Pápai Vízmű Zrt. nyújtja be a Magyar Energetikai és Közmű-szabályozási Hivatalhoz az 1. sz. mellékletben és az előterjesztésben foglaltak szerint.

A Pápai Vízmű Zrt. a gördülő fejlesztési terv tartalmára nézve véleményezési joggal rendelkezik. A szolgáltató az előterjesztésben foglalt módosítással egyetért. A vélemény a módosított terv mellékletét képezi.

Kérem a Tisztelt Képviselőtestületet, hogy az előterjesztést megtárgyalni és a határozati javaslatnak megfelelően elfogadni szíveskedjenek.

Nóráp, 2016. ………………..

Stankovics Ferenc

polgármester

Határozati javaslat

Nóráp Község Önkormányzata

1. a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II.27.) Korm. rendelet 90/C. § (2) bekezdése alapján a 2016. évre vonatkozó gördülő fejlesztési tervét az SZ04 víziközmű-rendszer tekintetében módosítja.
2. felhatalmazza a polgármestert, hogy a módosítási kérelmet a - a Pápai Vízmű Zrt., mint víziközmű-szolgáltató útján - a Magyar Energetikai és Közmű-szabályozási Hivatalhoz nyújtsa be.

Határidő: azonnal

Felelős: Stankovics Ferenc polgármester